ru cs ru ky ky ky ky ru ky ky ky ky ru ky ky ky ky ru ru ky ky kk ky ky ky ky ky ky ru ky ky ky ky ba mn ky ky tt ru ky ky ru ky ky ky mn be ky ky ky ky ky ky ky ky ru ky ky ky ky ky ky ky ky ky ky ky ky ru ru ky ru
"Айат пресс", 16.04.09 - 9-бет: •
- Экономикалык кризис эч качан коркунучтуу эмес, бул убактылуу. Дүйнөлүк экономикалык кризис акыр заманга алып келбейт. Акыр заман качан келиши мүмкүн? Мораль ыйык түшүнүк деградация болгондо. Эң коркунучтуу кризис жандүйнө кризиси, адамдын оңдоно албай калган учуру болот. Жандүйнө кризиси болгондо заманыбыз куурулуп, айбанга же роботко айланып калышыбыз мүмкүн.
- Адам бул жашоого келген соң баскан-турганына, мүнөзүнө, адамкерчилигине, жасаган ишине жараша бары болот. Кээ бир адамдар бар, ичи ушунчалык тар, кылган ишин, жашаганын доомат кылат. Анан менин ишим бааланбайт деп кейигендер көп. Ошондуктан эң биринчиден адам, адамкерчиликтүү, кылган иши ичинде, элге биртуугандай мамиле кылса, жасаган эмгеги да кең пейил болсо, сөзсүз түрдө иши бааланат. Адам жандүйнөсүн тазалабай туруп иштей берсе, канча эмгек кылса да бааланбайт. Адам адал эмгегинде, элди-жерди сүйүп кылган ишинде чыгармачылыгы көрүнүп турса. Эл ал адамдын эмгегин кандай болсо да баалайт.
"Мыйзамдын баркы калбаса, бийликти чырмайт каргаша"
- Толугу менен кошулам. Негизи бийлик мыйзамдын чегинде иштеш керек. Эң жогорку жакта мыйзам, Конституция турат. Бийлик, эл мыйзамга баш ийет. Эгер Конституциянын нормалары аткарылбаса бийликтин эле шору. Бардык нерсе Конституциянын негизинде болуш керек. Ошондуктан сурооңорго кошулам.
- Албетте, кошулам. Көз деген жылмая берет, көз кайда болбосун көз да. Көз жылмая берет, сүйлөшө берет, сүйө берет. Эң негизгиси, көздө эмне күнөө, көз ошого жаралган.
- Заман канчалык оңолсо да, акындар жоголбойт. Турмушубуз, коомубуз оңолуп, канчалык жакшы болгон күндө да, акындын ырдай турган ыры бар. Кой үстүнө торгой жумурткалаган күндө да акындар ырдай берет, жашай берет.
"Аял коюнга кирет, анан
моюнга минет" деген чынбы?
- Бул суроого толугу менен кошулам. Коюнга кирген аялдын моюнга минээри шексиз. Азыр күйөсүнүн мойнунда жүргөн аялдар өтө көп. Аялдар акыл-эсине жараша, тарбиясына жараша күйөсүнүн мойнуна минишет.
"Азаттык" медиа борборунун деректири:
- Алар жалпы уюшкан уурулардан айырмаланбаган сапаттары көп болууда. Кыскасы, чырмашкан чоңдордун, уюшкан уурудан айырмасы аз.
Эгер сиз, ырчы, актер же саясатчы адамдар арасынан сыйлап, кумир тутуп жүрсөңүз "Айат пресс" гезитиндеги "Кумир менен чайлашуу" рубрикасына кайрылыңыз. Сиздер көрсөм, жолугуп кызыккан суроомо жооп алсам деп дегдеген тилегиңизге жетесиз. Биздин редакцияда жолугуп, чай үстүндө кенен баарлашасыз. Кенен маалымат алуу үчүн телефондор: 463020, 0772755529. Бул ирет ырчы Бегимай Эсенгулованын суроолоруна туура жооп берип, жолугушууга мүмкүнчүлүк алган окурмандарыбыз аныкталды. Кубанычбек, Нурила, Курал жана Айнура сиздерди 16-апрель бейшемби күнү редакциядан күтөбүз. Келип, кумириңер Бегимай Эсенгулова менен чай үстүндө сырдашып кетиңиздер.
Аты жөнү - Гүланда Алымбекова
Зодиак белгиси - балык
Туулган жылы, айы, күнү - 1983 - жыл, 8 - март
Туулган жери - Нарын областынын, Ак - Талаа району
Учурда - жеке ырчы
Үйбүлөлүк абалы - бойдок
Хоббиси - кийим тигүү
Жактырган түсү - ак, жашыл
Жактырган машинасы - "Тойота Камри"
Сүйүп жеген тамагы - шашлык
Эңсегени - алдыга койгон максатына жетүү
Сыймыктанганы - ата - энеси жана бир туугандарынын амандыгы
Өкүнгөнү - эч нерсеге өкүнбөйт
Эмнеден "кайф" алат - достор менен баарлашуудан
Жакшы жагы - ак көңүл
Жаман жагы - таарынчаак
Эмнеден аллергиясы бар - артыңдан сүйлөгөндөн
Аялзаты кандай болуу керек - назик, таза, сулуу
Мырза кандай болуу керек - кыздарды сыйлаган, патриот
Адамдагы баалаган сапаты - жоопкерчилик, боорукерлик
Акыркы жолу таарынычы - курбу кызына таарынган
Жан курбусу - Айгүл, Эмка